368 T. THORELL 
domen in fundo nigricanti-testaceum vel -cinerascens et paullo 
nigro-variatum videtur; dorsum ejus pube densa cinereo-alba 
vestitum est, excepto in medio antice, ubi maculam magnam 
oblongam sub-rectangulam (postice tamen brevissime sub-acumi- 
natam) nigram ostendit, quae ut fascia angustior minus distincta 
retro producta est, et saltem ad partem pube ferruginea vestita 
vel sparsa. Venter cinereo-nigricans, albo-pubescens. Mamillae 
superiores nigrae, inferiores paullo clariores. 
Femina (quae hujus speciei haud dubie est) ad formam parum 
a mare nisi palpis et mandibulis differt; adeo similis quoque 
est feminae T. melanognathi sive Ici (?) convergentis, Thor., 1877, 
ut hujus descriptio a nobis (!) data paene omnibus numeris in 
eam quadret. Cephalothorax, qui patellam + tibiam + */, me- 
tatarsi 4. paris longitudine circiter aequat, et paullo longior est 
quam patella + omnia insequentia internodia 1.' paris, sulcum 
centralem minutissimum ostendit. Oculi 2.* seriei paullo longius 
ab oculis lateralibus anticis quam a posticis oculis. distant. Man- 
dibulae directae et parallelae, ovato-cylindratae, femoribus anticis 
paullo angustiores, dimidio longiores quam latiores, dorso in 
medio, magis versus basin, sat fortiter convexo, nitido, versus 
apicem paullo transversim rugoso, pilis sparso; apex mandibulae 
late et valde oblique truncatus est, sulcus unguicularis apice 
antice binis, apice postice singulo dente armatus (ita in 7. me- 
lanognathi femina quoque). In tibiis 1. paris modo 2. 2. 2 aculeos 
video, subter sitos. Vulva ex area (vel fovea parum profunda) 
magna pallida constat, quae fere aeque lata ac longa est, po- 
steriora versus sensim paullo dilata.a, antice et in lateribus ro- 
tundata, postice in medio truncata; costa longitudinali humili 
(saltem postice evidenti) sub-bipartita est, et utrinque apud eam, 
ad apicem posticum, macula (tuberculo vel fovea) nigra notata. 
Praeterea ad formam plane cum descriptione nostrae, cujus 
supra mentionem fecimus, convenit femina 7. brachygnathi. 
Color. — Etiam ad colorem paene plane cum T. melanognathi 
femina congruit, modo paullo obscurior, et parum a mare discre- 
() In his Stud., II, p. 232 et seq. 
